**ՏԵՂԵԿԱՆՔ  
ԱԲՈՎՅԱՆ ՀԱՄԱՅՆՔԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ԳՈՒՅՔՆ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ «ԴԱՐԱՆԻ» ԵՎ «ՄԵՐ ՔԱՂԱՔ» ՀԱՄԱՏԻՐՈՒԹՅՈՒՆՆԵՐԻՆ ՏՐԱՄԱԴՐԵԼՈՒ ՄԱՍԻՆ**

«Դարանի» և «Մեր քաղաք» համատիրությունների աշխատանքները բարելավելու, նրանց կանոնադրական պարտավորությունների պատշաճ կատարմանն աջակցելու նպատակով Աբովյան համայնքին սեփականության իրավունքով պատկանող գույքից անհրաժեշտություն է առաջացել ՝ անհատույց օգտագործման իրավունքով «Դարանի» համատիրությանը հատկացնել 1 (մեկ) կոմպլեկտ մանկական խաղասարք, «Մեր քաղաք» համատիրությանը հատկացնել 2 (երկու) կոմպլեկտ մանկական խաղասարք՝ յուրաքանչյուրը 320 000 դրամ արժողությամբ։   
 «Դարանի» և «Մեր քաղաք» համատիրությունների Աբովյան համայնքին սեփականության իրավունքով պատկանող գույքից անհատույց օգտագործման իրավունքով հանձնվող գույքի նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
 «Դարանի» և «Մեր քաղաք» համատիրություններին անհատույց օգտագործման իրավունքով հանձնվող գույքի նախագծի ընդունման կապակցությամբ Աբովյան համայնքի բյուջեում եկամուտների և ծախսերի ավելացում կամ նվազեցում չի նախատեսվում։

**ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ**